Τυχερός που ανάμεσα στις τόσες επιλογές που έχει το κέντρο διάλεξα το σπίτι της Μαρίας και του Ηλία. Αφενός πρόκειται για έναν εξαιρετικό χώρο όπου όλα είναι καινούρια και καλαίσθητα, αφετέρου οι οικοδεσπότες είναι εξαιρετικοί άνθρωποι. Το συνιστώ ανεπιφύλακτα.
Αναλυτικότερα:
Το σπίτι βρίσκεται σε κεντρικό σημείο, με εύκολη πρόσβαση και τριγύρω υπάρχουν άπειρα μαγαζιά όπου θα βρεις τα πάντα για τις καθημερινές ανάγκες και όχι μόνο. Παρότι κεντρικό, είναι γενικά ήσυχο σπίτι με ελάχιστη όχληση από την πόλη. Με μικρομεσαίο αυτοκίνητο βρίσκαμε σχετικά εύκολα πάρκιγκ και πάντα κοντά.
Το σπίτι είναι γενικά ευρύχωρο. Ήταν πεντακάθαρο. Όλες οι συσκευές και τα έπιπλα του σπιτιού, κουζίνα, μπάνιο, ντουλάπες, κουφώματα κλπ είναι ολοκαίνουρια. Επίσης διαθέτει ένα πολύ βολικό και ξεκούραστο κρεβάτι και πολύ άνετο καναπέ και πολυθρόνα στο σαλόνι, καθώς και τεράστια τηλεόραση σμαρτ με ασύρματη σύνδεση. Από κουζινικά και εξοπλισμό γενικότερα έχει κυριολεκτικά τα πάντα.
Οι οικοδεσπότες ευγενέστατοι και έκαναν ότι περνάει από το χέρι τους για να νοιώσουμε σαν το σπίτι μας και για να μη μας λείψει τίποτα.